CELEX: 32016D2112
Language: el
Date: 2016-12-01 00:00:00
Title: Απόφαση (ΚΕΠΠΑ) 2016/2112 του Συμβουλίου, της 1ης Δεκεμβρίου 2016, για την τροποποίηση της απόφασης 2014/401/ΚΕΠΠΑ, σχετικά με το Δορυφορικό Κέντρο της Ευρωπαϊκής Ένωσης

2.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 327/78
            
         ΑΠΌΦΑΣΗ (ΚΕΠΠΑ) 2016/2112 ΤΟΥ ΣΥΜΒΟΥΛΊΟΥ
   της 1ης Δεκεμβρίου 2016
   για την τροποποίηση της απόφασης 2014/401/ΚΕΠΠΑ, σχετικά με το Δορυφορικό Κέντρο της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 και το άρθρο 31 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 26 Ιουνίου 2014 το Συμβούλιο εξέδωσε την απόφαση 2014/401/ΚΕΠΠΑ (1) σχετικά με το Δορυφορικό Κέντρο της Ευρωπαϊκής Ένωσης και την κατάργηση της κοινής δράσης 2001/555/ΚΕΠΠΑ για τη σύσταση Δορυφορικού Κέντρου της Ευρωπαϊκής Ένωσης.
            
         
               (2)
            
            
               Το διοικητικό συμβούλιο του Δορυφορικού Κέντρου της Ευρωπαϊκής Ένωσης («SATCEN») θα πρέπει να έχει τη δυνατότητα να προσκαλεί εμπειρογνώμονες των σχετικών κρατών, διεθνών οργανισμών, φορέων και οντοτήτων σε ορισμένες από τις συνεδριάσεις του ώστε να παράσχουν πληροφορίες για συγκεκριμένα θέματα.
            
         
               (3)
            
            
               Το SATCEN θα πρέπει να είναι υπεύθυνο για την εφαρμογή των διεθνών συμφωνιών που έχουν συναφθεί από την Ένωση στον τομέα της κοινής εξωτερικής πολιτικής και πολιτικής ασφάλειας σε σχέση με τις δραστηριότητες του SATCEN.
            
         
               (4)
            
            
               Η απόφαση 2014/401/ΚΕΠΠΑ του Συμβουλίου πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/401/ΚΕΠΠΑ τροποποιείται ως εξής:
   
               1)
            
            
               Το άρθρο 6 παράγραφος 4 αντικαθίσταται από το ακόλουθο κείμενο:
               «4.   Ο διευθυντής του SATCEN ή ο εκπρόσωπος του διευθυντή παρίσταται, κατά κανόνα, στις συνεδριάσεις του διοικητικού συμβουλίου. Ο πρόεδρος της στρατιωτικής επιτροπής της Ευρωπαϊκής Ένωσης, ο γενικός διευθυντής του στρατιωτικού προσωπικού της Ευρωπαϊκής Ένωσης και ο αρχηγός των μη στρατιωτικών επιχειρήσεων της Ευρωπαϊκής Ένωσης δύνανται επίσης να παρίστανται στις συνεδριάσεις του διοικητικού συμβουλίου. Αντιπρόσωποι των σχετικών θεσμικών οργάνων, οργανισμών, φορέων και οντοτήτων της Ένωσης, καθώς και αντιπρόσωποι τρίτων χωρών, διεθνών οργανισμών και οντοτήτων μπορεί επίσης να παρευρεθούν σε συνεδριάσεις του διοικητικού συμβουλίου για να παράσχουν πληροφορίες για συγκεκριμένα σημεία της ημερήσιας διάταξης, μετά από πρόσκληση του διοικητικού συμβουλίου.».
            
         
               2)
            
            
               Στο άρθρο 20 προστίθεται η εξής παράγραφος μετά την παράγραφο 2:
               «2α.   Το SATCEN είναι υπεύθυνο, αφού λάβει την έγκριση του διοικητικού συμβουλίου, για την εφαρμογή των διεθνών συμφωνιών που έχουν συναφθεί από την ΕΕ στον τομέα της κοινής εξωτερικής πολιτικής και πολιτικής ασφαλείας, στον βαθμό που αφορούν τις δραστηριότητες του SATCEN.».
            
         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 1η Δεκεμβρίου 2016.
      
         
            Για το Συμβούλιο
         
         
            Ο Πρόεδρος
         
         A. ÉRSEK
      
   
   
      (1)  Απόφαση 2014/401/ΚΕΠΠΑ του Συμβουλίου, της 26ης Ιουνίου 2014, σχετικά με το Δορυφορικό Κέντρο της Ευρωπαϊκής Ένωσης και την κατάργηση της κοινής δράσης 2001/555/ΚΕΠΠΑ για τη σύσταση Δορυφορικού Κέντρου της Ευρωπαϊκής Ένωσης (ΕΕ L 188 της 27.6.2014, σ. 73).